pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​Thailand on track to become world's second-largest rice exporter
วันศุกร์ที่ 30 มิถุนายน 2566
30/06/2566
​Thailand on track to become world's second-largest rice exporter
​Thailand on track to become world's second-largest rice exporter
June 30, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was updated on Thai rice export situation and the implementation of Thai Rice Strategies (2020 – 2024) which is aimed to make Thailand a world leader in the production and marketing of quality rice and rice products.
According to the Government Spokesperson, concerned public and private sectors have been working together to develop new rice varieties to increase Thai rice diversity. A total of 21 rice varieties have been developed within the first 3 years of the implementation, exceeding the original goal, which is to obtain 12 new varieties within 5 years. Thai rice export situation during the first 4 months of 2023 is also impressive, with the export volume of 2.62 million tons, an increase of 14.41%yoy.
The Government has also a policy to strengthen relations with major trade partners, such as, Iraq, Indonesia, South Africa, U.S.A., and China, in parallel with seeking new markets. Recently, Thai trade representatives have met with trade counterparts in Hong Kong, China, the Philippines, Malaysia, Indonesia, Singapore, Japan, and South Africa to further strengthen relations and cooperation; and have participated in international exhibitions to increase Thai rice opportunity in the global market, i.e.,China–ASEAN Expo (China), Fine Food (Australia), ANUGA (Germany), and domestically-held THAIFEX–ANUGA ASIA 2023. Additionally, a promotional campaign has been undertaken to create awareness on positive image and uniqueness of Thai rice under the concept:“Think Rice Think Thailand”.
With the cooperation and integrative effort of all concerned sectors, the Prime Minister is confident that Thai rice export in 2023 will reach the set target of over 8 million tons, making the country world’s 2ndlargest rice exporter. Quality of life of the Thai farmers is also expected to be elevated with an increase in earnings from rice export.
รัฐบาลไทย-ข่าวทำเนียบรัฐบาล-ปลัดฯ จตุพร ติวเข้มคณะทำงานประชาสัมพันธ์ ทส. แนะ เนื้อหาต้องดี ช่องทางสื่อสารทันสมัย เข้าถึงประชาชน
วันศุกร์ที่ 30 มิถุนายน 2566
ปลัดฯ จตุพร ติวเข้มคณะทํางานประชาสัมพันธ์ ทส. แนะ เนื้อหาต้องดี ช่องทางสื่อสารทันสมัย เข้าถึงประชาชน
ปลัดฯ จตุพร ติวเข้มคณะทํางานประชาสัมพันธ์ ทส. แนะ เนื้อหาต้องดี ช่องทางสื่อสารทันสมัย เข้าถึงประชาชน
ปลัดฯ จตุพร ติวเข้มคณะทํางานประชาสัมพันธ์ ทส. แนะ เนื้อหาต้องดี ช่องทางสื่อสารทันสมัย เข้าถึงประชาชน
วันที่ 29 มิถุนายน 2566 เวลา 10.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานมอบนโยบายการดําเนินงานด้านการประชาสัมพันธ์ของกระทรวงทรัพยากรธรรมชาติและสิ่งแวดล้อม แก่คณะทํางานสนับสนุนการประชาสัมพันธ์กระทรวงทรัพยากรธรรมชาติและสิ่งแวดล้อม ในการประชุมครั้งที่ 1/2566 ซึ่งประกอบด้วย โฆษกประจํากระทรวงฯ รองโฆษกประจํากระทรวงฯ และโฆษกกรมทุกหน่วยงานในสังกัดกระทรวงฯ โดยมี รองปลัดกระทรวงฯ พร้อมด้วยเจ้าหน้าที่ผู้ปฏิบัติงานด้านการประชาสัมพันธ์ เข้าร่วมการประชุม ณ ห้องประชุม ชั้น 17 กระทรวงทรัพยากรธรรมชาติและสิ่งแวดล้อม
ปกท.ทส. ได้เน้นย้ําถึงการสื่อสารสร้างการรับรู้ให้กับประชาชนในปัจจุบัน หัวใจสําคัญ คือ เครื่องมือที่ใช้ในการสื่อสาร ที่ต้องปรับช่องทางการสื่อสารให้ทันสมัย เข้าถึงประชาชน มีความพร้อมของข้อมูลเนื้อหาที่น่าสนใจ และตัวบุคคลที่นําเสนอข่าว ต้องมีความเข้าใจ มีบุคลิกภาพที่ดี เพื่อช่วยเสริมการสื่อสารสร้างการรับรู้ให้กับสังคมได้อย่างมีประสิทธิภาพ เข้าถึงกลุ่มเป้าหมายในวงกว้าง เนื่องจากงานสื่อสารประชาสัมพันธ์มีบทบาทสําคัญในการถ่ายทอดข้อมูลข่าวสารไปสู่ประชาชนโดยตรง ดังนั้น ยังต้องให้ความสําคัญกับการจัดทําปฏิทินการทํางาน เพื่อให้สามารถวางแผนการสื่อสารประเด็นการทํางานในแต่ละรอบปีได้ล่วงหน้า สามารถเตรียมการเชิงรุก ทั้งในการป้องกันและแก้ไขปัญหาสถานการณ์ด้านทรัพยากรธรรมชาติและสิ่งแวดล้อมที่เกี่ยวข้องกับแต่ละหน่วยงานให้สามารถส่งต่อไปสู่ประชาชนได้อย่างทันท่วงที
รัฐบาลไทย-ข่าวทำเนียบรัฐบาล-ดีอีเอส ร่วมบันทึกเทปถวายพระพรชัยมงคล เนื่องในโอกาสวันเฉลิมพระชนมพรรษา
วันศุกร์ที่ 30 มิถุนายน 2566
ดีอีเอส ร่วมบันทึกเทปถวายพระพรชัยมงคล เนื่องในโอกาสวันเฉลิมพระชนมพรรษา
ดีอีเอส ร่วมบันทึกเทปถวายพระพรชัยมงคล เนื่องในโอกาสวันเฉลิมพระชนมพรรษา
วันนี้ (30 มิถุนายน 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วยคณะผู้บริหาร ร่วมบันทึกเทปถวายพระพรเนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เพื่อแสดงความจงรักภักดีและสํานึกในพระมหากรุณาธิคุณ ณ สถานีโทรทัศน์ ช่อง 9 MCOT HD
________________________
รัฐบาลไทย-ข่าวทำเนียบรัฐบาล-“ทิพานัน” เผย  ICBC มองไทยน่าลงทุนอันดับต้นๆของโลก สะท้อนผลสำเร็จนโยบายและมาตรการส่งเสริมการลงทุนของ “พล.อ.ประยุทธ์”
วันศุกร์ที่ 30 มิถุนายน 2566
30/06/2566
“ทิพานัน” เผย  ICBC มองไทยน่าลงทุนอันดับต้นๆของโลก สะท้อนผลสําเร็จนโยบายและมาตรการส่งเสริมการลงทุนของ “พล.อ.ประยุทธ์”
“ทิพานัน” เผย  ICBC มองไทยน่าลงทุนอันดับต้นๆของโลก สะท้อนผลสําเร็จนโยบายและมาตรการส่งเสริมการลงทุนของ “พล.อ.ประยุทธ์”
วันที่ 30 มิถุนายน 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวถึงกรณีที่นายหลี เสี่ยวปอ นายกสมาคมการค้าวิสาหกิจจีน-ไทย และประธานเจ้าหน้าที่บริหาร ธนาคาร ICBC ระบุประเทศไทยมีความน่าสนใจลงทุนอันดับต้นๆ ของโลก เนื่องจากด้านต่างประเทศมีความแข็งแกร่ง มีทุนสํารองสูงอันดับที่14 ของโลก ควบคุมอัตราแลกเปลี่ยน และลดความเสี่ยงอัตราแลกเปลี่ยนให้นักลงทุนต่างชาติได้ พร้อมทั้งเชื่อว่าจีน ยังให้ความสําคัญกับการเข้ามาลงทุนในไทยอย่างต่อเนื่อง ถือเป็นเรื่องที่น่ายินดี ที่ผู้บริหารระดับสูงธนาคารพาณิชย์ชั้นนําของจีนให้ความเชื่อมั่นกับประเทศไทย
น.ส.ทิพานัน กล่าวว่า สะท้อนผลสําเร็จของการการเตรียมพร้อมประเทศไทยเพื่อดึงดูดการลงทุนจากต่างประเทศ จากนโยบายและมาตรการส่งเสริมการลงทุนต่างๆ โดยเฉพาะในพื้นที่ EEC การก่อสร้างโครงสร้างพื้นฐาน และการพัฒนาระบบโลจิสติกส์ต่างๆ ซึ่งเป็นผลจากความมุ่งมั่นและเร่งขับเคลื่อนจาก พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม
“ความเชื่อมั่นของผู้บริหารของธนาคารพาณิชย์ชั้นนํา ที่มองเห็นศักยภาพของประเทศไทย เป็นอันดับต้นๆของโลก ช่วยสร้างโอกาสให้กับประเทศไทย เป็นที่สนใจของประเทศต่างๆในโลก ดึงดูดการลงทุนและเม็ดเงินมูลค่ามหาศาล เกิดการจ้างงานและการกระจายรายได้ เพื่อการเติบโตของเศรษฐกิจไทย และคุณภาพชีวิตที่ดีขึ้นของคนไทย”น.ส.ทิพานัน กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ส่งเสริมการปรับปรุงสายพันธุ์ข้าว และส่งออกข้าว คาดการณ์ส่งออกข้าวปี 2566 ทะลุ 8 ล้านตัน
วันศุกร์ที่ 30 มิถุนายน 2566
30/06/2566
​โฆษกรัฐบาลเผย นายกฯ ส่งเสริมการปรับปรุงสายพันธุ์ข้าว และส่งออกข้าว คาดการณ์ส่งออกข้าวปี 2566 ทะลุ 8 ล้านตัน
ผลักดันให้ไทยกลับเป็นที่ 2 ของโลก
วันนี้ (30 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานความคืบหน้าการส่งออกข้าวของไทย และการขับเคลื่อนยุทธศาสตร์ข้าวไทยตั้งแต่ปี 2563-2567 ผลักดันไทยเป็นผู้นําด้านการผลิตและการตลาดข้าวและผลิตภัณฑ์ข้าวคุณภาพของโลก โดยนายกเชื่อมั่นว่าการส่งออกข้าวไทย ปี 2566 จะเป็นไปตามการคาดการณ์ ที่ยอดมากกว่า 8 ล้านตัน และไทยกลับมาเป็นอันดับที่ 2 ประเทศส่งออกข้าวของโลก
โฆษกประจําสํานักนายกรัฐมนตรีเปิดเผยว่า ภาครัฐและเอกชนร่วมมือกันดําเนินการปรับปรุงสายพันธุ์ข้าว เพิ่มความหลากหลายของข้าวไทยให้ผู้บริโภค โดยเร่งพัฒนาข้าวพันธุ์ใหม่อย่างน้อย 12 พันธุ์ ภายใน 5 ปี แต่ผ่านการดําเนินการช่วง 3 ปีแรก ไทยส่งเสริมได้ 21 สายพันธุ์ ถือว่าดําเนินการได้มากกว่าเป้าหมาย รวมทั้งยอดส่งออกข้าวในช่วง 4 เดือนแรกของปี 2566 นี้ เป็นไปอย่างน่าประทับใจ มีตัวเลขสูงถึง 2.62 ล้านตัน เพิ่มขึ้นจากช่วงเดียวกันของปีก่อนร้อยละ 14.41
โฆษกประจําสํานักนายกรัฐมนตรี กล่าวเพิ่มเติมว่า รัฐบาลผลักดันให้เกิดการกระชับสัมพันธ์คู่ค้าสําคัญ และการหากลุ่มลูกค้าใหม่ให้ครอบคลุมตลาดข้าวมากขึ้นมาโดยตลอด ซึ่งตลาดส่งออกข้าวที่สําคัญของไทย ได้แก่ อิรัก อินโดนีเซีย แอฟริกาใต้ สหรัฐอเมริกา และจีน ประกอบกับ ที่ผ่านมาไทยเพิ่มโอกาสทางการค้าด้วยการจัดคณะผู้แทนเดินทางไปกระชับความสัมพันธ์ เช่น ฮ่องกง จีน ฟิลิปปินส์ มาเลเซีย อินโดนีเซีย สิงคโปร์ ญี่ปุ่น และแอฟริกาใต้ และเพิ่มโอกาสด้วยการเข้าร่วมงานแสดงสินค้านานาชาติ เช่น งาน China–ASEAN Expo (จีน) งาน Fine Food (ออสเตรเลีย) และงาน ANUGA (เยอรมนี) เป็นต้น ซึ่งรวมทั้ง จัดงานแสดงสินค้าในประเทศ อาทิ THAIFEX–ANUGA ASIA 2023 ที่ผ่านมา ซึ่งได้จัดกิจกรรมประชาสัมพันธ์ภาพลักษณ์ที่ดีและความโดดเด่นของข้าวไทย สร้างการรับรู้เกี่ยวกับเครื่องหมายรับรองข้าวหอมมะลิไทย ภายใต้แนวคิด “Think Rice Think Thailand” อีกด้วย
“นายกรัฐมนตรีเชื่อมั่นในความร่วมมือจากการทํางานร่วมกันของทุกภาคส่วน เชื่อมั่นว่ายอดการส่งออกข้าวจะเพิ่มขึ้นเป็นไปตามที่คาดการณ์ไว้ ข้าวไทยมีคุณภาพ สร้างชื่อเสียงมาอย่างยาวนาน ผ่านการพัฒนาอย่างต่อเนื่อง ตอบโจทย์ตามความต้องการของผู้บริโภค ซึ่งเมื่อผ่านกระบวนการสนับสนุนทั้งหมดนี้ เชื่อมั่นว่าส่งเสริมการตลาดในต่างประเทศมากขึ้น ทําให้การส่งออกขยายตัว เพื่อพัฒนาชีวิตความเป็นอยู่พี่น้องชาวนาไทยให้มีรายได้เพิ่มขึ้น” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมทางหลวงชนบท สร้างถนนสาย นม.5042 จังหวัดนครราชสีมา เพิ่มศักยภาพการคมนาคมระหว่างอำเภอ
วันศุกร์ที่ 30 มิถุนายน 2566
กรมทางหลวงชนบท สร้างถนนสาย นม.5042 จังหวัดนครราชสีมา เพิ่มศักยภาพการคมนาคมระหว่างอําเภอ
ส่งเสริมการขนส่งสินค้าทางการเกษตรเพื่อคุณภาพชีวิตที่ดีของประชาชน คืบหน้ากว่า 82% คาดแล้วเสร็จในเดือนกรกฎาคม 2566
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 5 (นครราชสีมา) ดําเนินโครงการก่อสร้างถนนทางหลวงชนบทสาย นม.5042 แยกทางหลวงชนบท นม.4035 - บ้านหนองไผ่ อําเภอจักราช จังหวัดนครราชสีมา ทช. ได้ขยายความกว้างถนน/สะพาน และดําเนินการขุดกัดพื้นทาง/ไหล่ทาง ด้วยวิธี Pavement In-Place Recycling ผิวจราจรกว้าง 7 เมตร ไหล่ทางกว้าง 2.5 เมตร/ข้าง พร้อมตีเส้นจราจร ติดตั้งป้ายอํานวยความปลอดภัย รวมระยะทาง 4.550 กิโลเมตร งบประมาณ 44.990 ล้านบาท ปัจจุบันคืบหน้าไปแล้วกว่า 82% คาดแล้วเสร็จในเดือนกรกฎาคม 2566 เพื่อเพิ่มศักยภาพการคมนาคมระหว่างอําเภอ ส่งเสริมเศรษฐกิจการขนส่งสินค้าทางการเกษตร ยกระดับคุณภาพชีวิตที่ดีให้กับประชาชน สายทางดังกล่าวเป็นเส้นทางลัดเชื่อมระหว่างอําเภอจักราช กับอําเภอหนองบุญมาก จังหวัดนครราชสีมา และเป็นเส้นทางที่ผ่านสถานที่ราชการ สถานศึกษา หมู่บ้าน และพื้นที่ทางการเกษตรอีกด้วย
รัฐบาลไทย-ข่าวทำเนียบรัฐบาล-ยิ่งกว่าคุ้ม!! ธอส. จัดทำ “โครงการซื้อสด-ลดพิเศษ” เอาใจคนอยากมีบ้านมือสอง ชำระด้วยเงินสด รับส่วนลดทันที 5% วันนี้ – 30 ธันวาคม 2566 นี้
วันศุกร์ที่ 30 มิถุนายน 2566
30/06/2566
ยิ่งกว่าคุ้ม!! ธอส. จัดทํา “โครงการซื้อสด-ลดพิเศษ” เอาใจคนอยากมีบ้านมือสอง ชําระด้วยเงินสด รับส่วนลดทันที 5% วันนี้ – 30 ธันวาคม 2566 นี้
ธอส. มอบสิทธิพิเศษให้กับลูกค้าที่สนใจบ้านมือสอง ธอส. ด้วยการจัดทํา “โครงการซื้อสด-ลดพิเศษ” ตั้งแต่วันนี้ถึง วันที่ 30 ธันวาคม 2566 พร้อมรับส่วนลด 5% ของราคาซื้อขายทันที!! (เฉพาะทรัพย์ที่ร่วมรายการ)
ธนาคารอาคารสงเคราะห์ (ธอส.) มอบสิทธิพิเศษให้กับลูกค้าที่สนใจบ้านมือสอง ธอส. ให้มีที่อยู่อาศัยเป็นของตนเองได้ง่ายๆ ในราคาที่คุ้มค่า คุ้มราคา ด้วยการจัดทํา “โครงการซื้อสด-ลดพิเศษ” สําหรับลูกค้าที่ต้องการซื้อบ้านมือสอง ธอส. ทั้งบ้านเดี่ยว บ้านแฝด ทาวน์เฮ้าส์ อาคารพาณิชย์ และที่ดินเปล่า ตั้งแต่วันนี้ถึง วันที่ 30 ธันวาคม 2566 พร้อมรับส่วนลด 5% ของราคาซื้อขายทันที!! (เฉพาะทรัพย์ที่ร่วมรายการ) เพียงชําระด้วยเงินสดและโอนทันที โดยจะต้องทํานิติกรรมและโอนกรรมสิทธิ์ภายในระยะเวลา 60 วัน นับจากวันทําสัญญาจะซื้อจะขาย ผู้ที่สนใจสามารถเข้าชมทรัพย์จริง หรือเลือกชมภาพทรัพย์ได้ทาง www.ghbhomecenter.com หรือ Application : GHB ALL HOME และ Line Official Account : @GHBALLHOME สอบถามข้อมูลเพิ่มเติมได้ที่ GHBank Call Center โทร.0-2645-9000 กด 5 หรือ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลให้ความสำคัญกับการรักษาวินัยการคลังอย่างเคร่งครัด โปร่งใส ดำเนินนโยบายกึ่งการคลังเพื่อช่วยเหลือและสนับสนุน เกษตรกร ผู้ประกอบการรายย่อย และประชาชนผู้มีรายได้น้อย
วันศุกร์ที่ 30 มิถุนายน 2566
30/06/2566
โฆษกรัฐบาลเผย รัฐบาลให้ความสําคัญกับการรักษาวินัยการคลังอย่างเคร่งครัด โปร่งใส ดําเนินนโยบายกึ่งการคลังเพื่อช่วยเหลือและสนับสนุน เกษตรกร ผู้ประกอบการรายย่อย และประชาชนผู้มีรายได้น้อย
โฆษกรัฐบาลเผย รัฐบาลให้ความสําคัญกับการรักษาวินัยการคลังอย่างเคร่งครัด โปร่งใส ดําเนินนโยบายกึ่งการคลังเพื่อช่วยเหลือและสนับสนุน เกษตรกร ผู้ประกอบการรายย่อย และประชาชนผู้มีรายได้น้อย ในยามจําเป็นฉุกเฉินเร่งด่วนอย่างเหมาะสม
วันนี้ (30 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยข้อเท็จจริงกรณีการดําเนินนโยบายกึ่งการคลัง โดยกระทรวงการคลัง ดังนี้
1. ภาระทางการคลังที่เกิดจากการดําเนินนโยบายกึ่งการคลังเป็นการบันทึกรายการค่าใช้จ่ายที่ใช้ไป ในการดําเนินโครงการนโยบายรัฐเพื่อช่วยเหลือและสนับสนุนเกษตรกรผู้ประกอบการรายย่อยและประชาชน ผู้มีรายได้น้อยในกรณีที่มีความจําเป็นฉุกเฉินเร่งด่วนและหน่วยงานของรัฐที่มีหน้าที่เกี่ยวข้องไม่ได้ขอตั้งงบประมาณ รองรับไว้ล่วงหน้าโดยหลังจากที่ได้มีการดําเนินโครงการแล้ว หน่วยงานของรัฐจะเป็นผู้ยื่นคําขอรับจัดสรรงบประมาณ โดยตรงกับสํานักงบประมาณต่อไป
2. ทุกรัฐบาลที่ผ่านมามีการดําเนินนโยบายกึ่งการคลังมาโดยตลอด ทั้งนี้ ในปีงบประมาณ 2565 ที่ผ่านมา รัฐบาลมีความจําเป็นเร่งด่วนในการให้ความช่วยเหลือและสนับสนุนเกษตรกรในช่วงที่ราคาสินค้าการเกษตรตกต่ํารวมถึงการเพิ่มสภาพคล่องให้กับผู้ประกอบการรายย่อยและลดภาระค่าครองชีพให้กับผู้มีรายได้น้อยในช่วงวิกฤต โควิด-19 โดยรัฐบาลได้มีการอนุมัติวงเงินโครงการเพื่อสนับสนุนช่วยเหลือเกษตรกร จํานวน 186,217 ล้านบาท ผู้ประกอบการรายย่อยจํานวน 16,764 ล้านบาท และประชาชนผู้มีรายได้น้อย จํานวน 7,059 ล้านบาท
3. การดําเนินนโยบายกึ่งการคลังดังกล่าวเข้าข่ายเป็นกิจกรรม มาตรการ หรือโครงการที่ต้องปฏิบัติ ตามมาตรา 28 แห่งพระราชบัญญัติวินัยการเงินการคลังของรัฐ พ.ศ. 2561 (พ.ร.บ.วินัยการเงินการคลังฯ) โดยจะกระทําได้เฉพาะกรณีที่อยู่ในหน้าที่ และอํานาจตามกฎหมาย ภายในขอบแห่งวัตถุประสงค์ของหน่วยงานของรัฐ เพื่อ (1) ฟื้นฟูหรือกระตุ้น เศรษฐกิจ (2) เพิ่มขีดความสามารถในการประกอบอาชีพหรือยกระดับ คุณภาพชีวิตของประชาชน หรือ (3) ช่วยเหลือฟื้นฟูผู้ได้รับผลกระทบจากสาธารณภัยหรือการก่อวินาศกรรม
“พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้นํานโยบายกึ่งการคลังมาใช้เพื่อเป็นเครื่องมือทางการคลังในการดําเนินโครงการนโยบายรัฐเพื่อช่วยเหลือประชาชน เนื่องจากสามารถช่วยให้รัฐบาลบริหารงานเพื่อให้ความช่วยเหลือและสนับสนุนเกษตรกร ผู้ประกอบการรายย่อย และประชาชนผู้มีรายได้น้อย ในยามจําเป็นฉุกเฉินเร่งด่วนได้อย่างเหมาะสม และมีประสิทธิภาพ โดยยึดมั่นในความโปร่งใส การปฏิบัติดําเนินการตามกฎระเบียบที่ถูกต้อง ตรวจสอบได้ มุ่งแก้ไขปัญหาช่วยเหลือประชาชน” นายอนุชาฯ กล่าว
รัฐบาลไทย-ข่าวทำเนียบรัฐบาล-ดีอีเอส ประชุมกบส. หารือความปลอดภัยทางไซเบอร์
วันศุกร์ที่ 30 มิถุนายน 2566
ดีอีเอส ประชุมกบส. หารือความปลอดภัยทางไซเบอร์
ดีอีเอส ประชุมกบส. หารือความปลอดภัยทางไซเบอร์
วันนี้ (30 มิถุนายน 2566) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะกรรมการบริหารสํานักงานคณะกรรมการการรักษาความมั่นคงปลอดภัยไซเบอร์ (กบส.) โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม เข้าร่วมการประชุม ดังกล่าว ณ ห้อง MDES1 ชั้น 9 กระทรวงดิจิทัลเพื่อเศรษฐกิจและสังคม
___________
รัฐบาลไทย-ข่าวทำเนียบรัฐบาล-เตือนภัยเกษตรกร! ระวังรถเร่ขายปุ๋ยปลอม ราคาถูก ด้อยคุณภาพ พบเห็นแจ้งสารวัตรเกษตร โทร. 1174
วันพฤหัสบดีที่ 8 มิถุนายน 2566
เตือนภัยเกษตรกร! ระวังรถเร่ขายปุ๋ยปลอม ราคาถูก ด้อยคุณภาพ พบเห็นแจ้งสารวัตรเกษตร โทร. 1174
.....
กระทรวงเกษตรและสหกรณ์ โดยกรมวิชาการเกษตร เตือนภัยเกษตรกรให้ระมัดระวังในการซื้อปุ๋ยและสารเคมีป้องกันกําจัดศัตรูพืช หลังพบรถเร่ตระเวนขายปุ๋ยไปตามหมู่บ้านต่าง ๆ โดยเฉพาะในพื้นที่ภาคตะวันออกเฉียงเหนือ ภาคเหนือ และภาคกลาง พร้อมจัดโปรโมชันลดราคา ของแถม และให้สินเชื่อผ่อนจ่ายภายหลัง
.
นอกจากนี้ ยังมีการขายปุ๋ยผ่านตัวแทนในหมู่บ้าน โดยจดรายชื่อผู้สนใจ เก็บเงินมัดจําแล้วนัดส่งปุ๋ยภายหลัง ซึ่งการกระทําดังกล่าว มีความผิดตามพ.ร.บ. ปุ๋ย คือ ขายโดยไม่มีใบอนุญาต และขายนอกสถานที่ที่ระบุไว้ในใบอนุญาต
.
ทั้งนี้ สํานักควบคุมพืชและวัสดุการเกษตรได้กําชับสารวัตรเกษตรและเครือข่ายสารวัตรเกษตรทั่วประเทศ ติดตามตรวจสอบและกวาดล้างขบวนการรถเร่ขายปุ๋ยและปัจจัยการผลิตทางการเกษตรในทุกพื้นที่ ขอให้เกษตรกรอย่าหลงเชื่อ เพราะอาจได้รับปุ๋ยหรือสารเคมีที่ด้อยคุณภาพ ไม่ได้มาตรฐาน และเสียเปรียบพ่อค้า
.
หากพบรถเร่ขายปุ๋ยหรือมีเบาะแสเกี่ยวกับการผลิตหรือจําหน่ายปัจจัยการผลิตที่ไม่ได้คุณภาพ แจ้งร้องเรียนได้ที่ สายด่วน สารวัตรเกษตร โทร. 1174
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เปิดหลักเกณฑ์-เงื่อนไข “ร้านก๊าซหุงต้ม” ในโครงการสวัสดิการแห่งรัฐ
วันพฤหัสบดีที่ 8 มิถุนายน 2566
เปิดหลักเกณฑ์-เงื่อนไข “ร้านก๊าซหุงต้ม” ในโครงการสวัสดิการแห่งรัฐ
.....
ประกาศกรมธุรกิจพลังงาน กําหนดคุณสมบัติร้านค้าก๊าซรายใหม่ ที่จะเข้าร่วมโครงการรับชําระเงินจากสิทธิสวัสดิการแห่งรัฐ มีผลบังคับใช้วันนี้ (8 มิ.ย.66) โดยจะต้องเป็นร้านจําหน่ายก๊าซหุงต้มที่มีใบแจ้งการประกอบกิจการควบคุมประเภทที่ 2 ลักษณะที่หนึ่ง (ธพ.ป.2) หรือ ประเภทที่ 3 ลักษณะที่สอง (ธพ.ก.2) ตาม พ.ร.บ.ควบคุมน้ํามันเชื้อเพลิง มีสถานที่ตั้งร้านค้าที่แน่นอน ไม่เคยถูกเพิกถอนสิทธิ ไม่เคยยกเลิกการติดตั้งเครื่อง EDC หรือแอปพลิเคชันถุงเงิน
.
ส่วนเงื่อนไขที่มีอยู่แล้วครอบคลุมทั้งรายเก่าและรายใหม่ ได้แก่ ติดตั้งเครื่อง EDC หรือแอปพลิเคชันถุงเงิน ห้ามปฏิเสธการรับชําระค่าก๊าซหุงต้มโดยใช้สิทธิสวัสดิการแห่งรัฐโดยไม่มีเหตุอันควร ห้ามยึดหรือเก็บบัตรประชาชนของผู้มีสิทธิสวัสดิการฯ ห้ามรับแลกสิทธิส่วนลดค่าก๊าซหุงต้มเป็นเงินสด สินค้าชนิดอื่น หรือสิ่งตอบแทนอื่น ห้ามดําเนินธุรกิจลักษณะยานพาหนะเร่ขาย ห้ามรับชําระแบบล่วงหน้า เช่น สะสมแต้ม รวมสิทธิเพื่อส่งมอบภายหลัง ห้ามรับแลกสิทธิที่ก๊าซเป็นของร้านอื่น และห้ามหาประโยชน์อื่นใดจากสิทธิสวัสดิการฯ ที่ไม่ใช่วัตถุประสงค์ของสวัสดิการแห่งรัฐ
.
หากฝ่าฝืน จะถูกเพิกถอนการเป็นร้านค้าก๊าซที่ร่วมโครงการ โดยไม่มีสิทธิเรียกค่าใช้จ่ายหรือค่าเสียหายใด ๆ ทั้งสิ้น และต้องรับผิดชอบค่าใช้จ่ายที่เกิดระหว่างถูกเพิกถอนสิทธิ รวมถึงไม่สามารถสมัครเข้าเป็นร้านค้าก๊าซเพื่อรับชําระเงินจากการใช้สิทธิสวัสดิการแห่งรัฐได้อีกต่อไป
.
อ่านเพิ่มเติม คลิก >>https://www.thaigov.go.th/news/contents/details/69022
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เดินหน้าปรับแผนสร้างสนามบินอู่ตะเภา - เมืองการบินภาคตะวันออก ให้เป็นจุดหมายปลายทางการเดินทางของไทย และภูมิภาคเอเชีย
วันพฤหัสบดีที่ 8 มิถุนายน 2566
เดินหน้าปรับแผนสร้างสนามบินอู่ตะเภา - เมืองการบินภาคตะวันออก ให้เป็นจุดหมายปลายทางการเดินทางของไทย และภูมิภาคเอเชีย
.....
ที่ประชุม ครม. (6 มิ.ย. 66) รับทราบรายงานผลการดําเนินการแก้ไขปัญหาโครงการพัฒนาสนามบินอู่ตะเภาและเมืองการบินภาคตะวันออก (กพอ.) ที่มีความล่าช้า เนื่องจากความผันผวนทางเศรษฐกิจ รวมถึงโรคระบาดที่ส่งผลกระทบต่อเศรษฐกิจและอุตสาหกรรมการท่องเที่ยว เป็นเหตุให้เอกชนคู่สัญญาขอใช้สิทธิผ่อนผันตามสัญญาร่วมลงทุน
.
ซึ่งสํานักงานคณะกรรมการนโยบายเขตพิเศษภาคตะวันออก (สกพอ.) ได้หารือร่วมกับเอกชนคู่สัญญา เพื่อแก้ไขปัญหาและหาข้อสรุปร่วมกัน ดังนี้
>> ผลักดันการพัฒนาเมืองการบินภาคตะวันออก (Eastern Airport City) ให้เป็นจุดหมายปลายทางที่มีคุณภาพ มีเอกลักษณ์โดดเด่นในภูมิภาคเอเชีย โดยให้เอกชนเพิ่มการลงทุน จากเดิมประมาณ 4,500 ล้านบาท เป็นประมาณ 40,000 ล้านบาท เมื่อสิ้นสุดระยะเวลาโครงการฯ กรรมสิทธิ์ทั้งหมดจะตกเป็นของรัฐ
>> จัดหาแหล่งเงินกู้ของเอกชนในการดําเนินโครงการฯ ให้ได้เงื่อนไขที่ดีกว่าสถาบันการเงินเอกชนทั่วไป และใกล้เคียงกันกับโครงการของรัฐที่มีความเสี่ยงในลักษณะเดียวกันจนกว่าผลกระทบจะสิ้นสุดลง
>> ปรับหลักเกณฑ์การพัฒนางานหลักของโครงการพัฒนาสนามบินอู่ตะเภา เพื่อให้รองรับผู้โดยสารของแต่ละระยะ สอดคล้องกับประมาณการผู้โดยสารที่เปลี่ยนแปลงไป
>> การจัดสรรรายได้ของเอกชนคู่สัญญาให้สามารถชําระรายได้ของรัฐได้อย่างเหมาะสม เป็นธรรม รวมถึงเลื่อนวันเริ่มนับระยะเวลาให้บริการและบํารุงรักษาโครงการฯ
.
การเยียวยาดังกล่าว จะช่วยลดภาระค่าใช้จ่ายการลงทุนในระยะที่ปริมาณผู้โดยสารยังได้รับผลกระทบ เพิ่มความยืดหยุ่นให้เอกชนคู่สัญญาดําเนินโครงการฯ ได้โดยที่รัฐยังได้รับชําระ ส่วนที่เป็นรายได้ของรัฐ พร้อมค่าเสียโอกาส ขณะเดียวกัน ยังเดินหน้าผลักดันโครงการฯ ให้เป็นจุดหมายปลายทาง (Destination) ในการเดินทางของประเทศไทย และภูมิภาคเอเชีย เพิ่มการจ้างงานในพื้นที่ใกล้เคียงในระยะยาวอีกด้วย
.
อ่านเพิ่มเติม คลิกhttps://www.thaigov.go.th/news/contents/details/68931
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีผลตอบรับข้าวไทยในงานแสดงสินค้าอาหาร 2566 (THAIFEX-ANUGA ASIA 2023) เจรจาซื้อขายข้าวมูลค่าเกือบ 100 ล้านบาท และคาดว่าภายใน 1 ปี ซื้อเพิ่มอีก 300 ล้านบาท
วันพฤหัสบดีที่ 8 มิถุนายน 2566
08/06/2566
โฆษกรัฐบาลเผย นายกฯ ยินดีผลตอบรับข้าวไทยในงานแสดงสินค้าอาหาร 2566 (THAIFEX-ANUGA ASIA 2023) เจรจาซื้อขายข้าวมูลค่าเกือบ 100 ล้านบาท และคาดว่าภายใน 1 ปี ซื้อเพิ่มอีก 300 ล้านบาท
โฆษกรัฐบาลเผย นายกฯ ยินดีผลตอบรับข้าวไทยในงานแสดงสินค้าอาหาร 2566 (THAIFEX-ANUGA ASIA 2023) เจรจาซื้อขายข้าวมูลค่าเกือบ 100 ล้านบาท และคาดว่าภายใน 1 ปี จะซื้อเพิ่มอีกกว่า 300 ล้านบาท
วันที่ (8 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับตัวเลขการซื้อขายข้าว และความสนใจต่อข้าวไทย ในงานแสดงสินค้าอาหาร 2566 (THAIFEX-ANUGA ASIA 2023) จัดขึ้นระหว่างวันที่ 23–27 พฤษภาคม 2566 จากกลุ่มเกษตรกรและผู้ประกอบการค้าข้าวคุณภาพดี 15 จังหวัดของประเทศไทย ซึ่งได้รับความสนใจจากผู้ซื้อ และผู้นําเข้าจากต่างประเทศเป็นอย่างมาก โดยมีการเจรจาซื้อขายข้าวทันทีภายในงานมูลค่าเกือบ 100 ล้านบาท และคาดการณ์ว่าจะซื้อเพิ่มอีกประมาณ 300 ล้านบาท ตอกย้ําถึงภาพลักษณ์ และคุณภาพของข้าวไทย ทั้งในด้านรสชาติ คุณภาพ มาตรฐาน
โฆษกประจําสํานักนายกรัฐมนตรี กล่าวว่า กรมการค้าต่างประเทศ กระทรวงพาณิชย์ ได้นํากลุ่มเกษตรกรและผู้ประกอบการค้าข้าวคุณภาพดีจาก 15 จังหวัด ประกอบด้วย จังหวัดสุรินทร์ นครราชสีมา บุรีรัมย์ ศรีสะเกษ ร้อยเอ็ด มหาสารคาม ยโสธร อํานาจเจริญ ชัยภูมิ นครพนม ขอนแก่น สกลนคร พะเยา เชียงราย และพัทลุง ซึ่งเป็นแหล่งเพาะปลูกข้าวหอมมะลิ และข้าวคุณลักษณะพิเศษที่สําคัญของไทย ที่ได้รับการรับรองจากจังหวัด และเครื่องหมายรับรองข้าวหอมมะลิไทยจากกรมการค้าต่างประเทศ หรือได้รับเครื่องหมายรับรองคุณภาพมาตรฐานข้าวในระดับสากล เข้าร่วมงานแสดงสินค้าอาหาร 2566 (THAIFEX-ANUGA ASIA 2023)
ในการนี้ ข้าวไทยได้รับความสนใจจากผู้ซื้อ และผู้นําเข้าจากประเทศต่าง ๆ เป็นอย่างมาก เกิดการเจรจาซื้อขายข้าวทันทีภายในงานปริมาณ 2,750 ตัน มูลค่ารวม 96 ล้านบาท และคาดการณ์คําสั่งซื้อภายในเวลา 1 ปี ปริมาณ 8,600 ตัน หรือมีมูลค่ามากกว่า 300 ล้านบาท รวมมูลค่าประมาณ 396 ล้านบาท ถือเป็นการส่งเสริมและขยายโอกาสในการส่งออกข้าวไทยให้เพิ่มขึ้น และเพิ่มโอกาสในการประชาสัมพันธ์ข้าวไทย เพื่อสร้างความเชื่อมั่นเเละตอกย้ําศักยภาพ คุณภาพ และมาตรฐานข้าวไทย ในฐานะผู้ผลิตและผู้ส่งออกข้าวคุณภาพของโลก
“นายกรัฐมนตรีเชื่อมั่นในคุณภาพ มาตรฐานของข้าวไทย ที่ต่างประเทศให้การยอมรับ ซึ่งผลการเจรจาการค้าดังกล่าวถือเป็นความสําเร็จในการดําเนินนโยบายของรัฐบาล กระตุ้นการซื้อขายข้าวไทยได้เพิ่มมากขึ้น นายกรัฐมนตรีชื่นชมการทํางานของหน่วยงานที่เกี่ยวข้องที่นําข้าวไทยมาประชาสัมพันธ์ เพื่อแสวงหาโอกาสทางการค้า และช่องทางการส่งออกข้าวไทยให้เพิ่มมากขึ้น” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมพัฒนาฝีมือแรงงาน เร่งดำเนินคดีเพจปลอม ย้ำ! อย่าหลงเชื่อ เช็คให้ชัวร์ก่อนโอน
วันพุธที่ 7 มิถุนายน 2566
กรมพัฒนาฝีมือแรงงาน เร่งดําเนินคดีเพจปลอม ย้ํา! อย่าหลงเชื่อ เช็คให้ชัวร์ก่อนโอน
รมว.สุชาติห่วงประชาชน หลงเชื่อเพจปลอมประกาศรับสมัครคนทํางานมีฝีมือ รายได้ดี เร่งกรมพัฒนาฝีมือแรงงานดําเนินคดีเอาผิดให้ถึงที่สุด พร้อมแจ้งเตือนอย่าหลงเชื่อหรือโอนเงินโดยเด็ดขาด เช็คให้ชัวร์ก่อนโอน
รัฐบาลไทย-ข่าวทำเนียบรัฐบาล-ประธานองคมนตรี เป็นผู้แทนพระองค์มอบปริญญาบัตรแก่ผู้สำเร็จการศึกษาจากสถาบันพระบรมราชชนก กระทรวงสาธารณสุข
วันพุธที่ 7 มิถุนายน 2566
07/06/2566
ประธานองคมนตรี เป็นผู้แทนพระองค์มอบปริญญาบัตรแก่ผู้สําเร็จการศึกษาจากสถาบันพระบรมราชชนก กระทรวงสาธารณสุข
พลเอก สุรยุทธ์ จุลานนท์ ประธานองคมนตรี เป็นผู้แทนพระองค์ในพิธีพระราชทานปริญญาบัตรแก่ผู้สําเร็จการศึกษาจากสถาบันพระบรมราชชนก กระทรวงสาธารณสุข ประจําปีการศึกษา 2561 – 2564
พลเอก สุรยุทธ์ จุลานนท์ ประธานองคมนตรี เป็นผู้แทนพระองค์ในพิธีพระราชทานปริญญาบัตรแก่ผู้สําเร็จการศึกษาจากสถาบันพระบรมราชชนก กระทรวงสาธารณสุข ประจําปีการศึกษา 2561 – 2564 โดยปีนี้ สภาสถาบันฯมีมติทูลถวายปริญญาสาธารณสุขศาสตรดุษฎีบัณฑิตกิตติมศักดิ์แด่สมเด็จพระสังฆราชฯ
วันนี้ (7 มิถุนายน 2566) ที่ศูนย์ประชุมวายุภักษ์ โรงแรมเซ็นทรา บาย เซ็นทารา ศูนย์ราชการและคอนเวนชันเซ็นเตอร์ แจ้งวัฒนะ กรุงเทพมหานคร พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ พลเอก สุรยุทธ์ จุลานนท์ ประธานองคมนตรี เป็นผู้แทนพระองค์ไปมอบปริญญาบัตรแก่ผู้สําเร็จการศึกษาจากสถาบันพระบรมราชชนก ประจําปีการศึกษา 2561 – 2564 โดยมี ศ.วิจารณ์ พานิช นายกสภาสถาบันพระบรมราชชนกผู้ทรงคุณวุฒิคณะกรรมการสภาสถาบันพระบรมราชชนก ศ.(พิเศษ) ดร.นพ.วิชัย เทียนถาวร อธิการบดีสถาบันพระบรมราชชนก พร้อมด้วย ผู้บริหารสถาบันพระบรมราชชนก คณบดี ผู้อํานวยการวิทยาลัย คณาจารย์ และนักศึกษาในสังกัดสถาบันพระบรมราชชนก ร่วมต้อนรับ
โดยปีนี้ สภาสถาบันพระบรมราชชนก มีมติเป็นเอกฉันท์ให้ทูลถวายปริญญาสาธารณสุขศาสตรดุษฎีบัณฑิตกิตติมศักดิ์แด่สมเด็จพระอริยวงศาคตญาณ สมเด็จพระสังฆราช สกลมหาสังฆปรินายก และมอบปริญญาสาธารณสุขศาสตรดุษฎีบัณฑิตกิตติมศักดิ์แด่ พลเอก สุรยุทธ์ จุลานนท์ ประธานองคมนตรี
ในการนี้ ประธานองคมนตรี ได้มอบปริญญาบัตรแก่ผู้สําเร็จการศึกษาระดับปริญญาตรี ของคณะพยาบาลศาสตร์และคณะสาธารณสุขศาสตร์และสหเวชศาสตร์ จากวิทยาลัยต่างๆ ในสังกัดสถาบันพระบรมราชชนก กระทรวงสาธารณสุขจํานวน 39 แห่ง ประจําปีการศึกษา 2561 - 2564 รวม 2,901 ราย แบ่งเป็นภาคเช้า 2,039 ราย และภาคบ่าย 862 รายและให้โอวาทความว่า “งานด้านการพยาบาลและการสาธารณสุข ถือเป็นหัวใจสําคัญของบริการขั้นพื้นฐานในการพัฒนาคุณภาพชีวิตของประชาชนทุกคน การที่บัณฑิตจะก้าวเข้าสู่การเป็นบุคลากรที่ดีของวิชาชีพด้านสุขภาพ พึงประกอบด้วยคุณสมบัติ 3 ด้าน ได้แก่ ด้านวิชาความรู้ ด้านร่างกาย จิตใจ สังคม และด้านคุณธรรมจริยธรรม การปฏิบัติตนให้มีความพร้อมดังกล่าวจะทําให้บัณฑิตประสบความสําเร็จในการปฏิบัติงาน เกิดความภาคภูมิใจในบทบาทหน้าที่ของตนเองมีความรักสามัคคีในการทํางานร่วมกับผู้อื่น เพื่อการสร้างเครือข่ายพัฒนาตน พัฒนาคน และพัฒนางาน เพื่อให้เจริญก้าวหน้าต่อไป”
************************************************* 7 มิถุนายน 2566
รัฐบาลไทย-ข่าวทำเนียบรัฐบาล-ก.อุตฯ เตรียมลงพื้นที่สำรวจคูคลองรอบโรงงาน 11 จังหวัด มุ่งเป้าขจัดสิ่งปฏิกูลในแหล่งน้ำ ให้โรงงานอยู่คู่ชุมชนอย่างยั่งยืน
วันพฤหัสบดีที่ 8 มิถุนายน 2566
08/06/2566
ก.อุตฯ เตรียมลงพื้นที่สํารวจคูคลองรอบโรงงาน 11 จังหวัด มุ่งเป้าขจัดสิ่งปฏิกูลในแหล่งน้ํา ให้โรงงานอยู่คู่ชุมชนอย่างยั่งยืน
กระทรวงอุตสาหกรรม เตรียมลงพื้นที่สํารวจคูคลองรอบโรงงาน 11 จังหวัด มุ่งเป้าขจัดสิ่งปฏิกูลในแหล่งน้ํา ให้โรงงานอยู่คู่ชุมชนอย่างยั่งยืน
วันที่ 7 มิถุนายน 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานการหารือเตรียมการจัดกิจกรรมอุตสาหกรรมรวมใจ ดูแลสิ่งแวดล้อม โดยมีนางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายวีระกิตติ์ รันทกิจธนวิชญ์ นายทาวัน ถาวรสวัสดิ์ ผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม พร้อมด้วยผู้บริหารและเจ้าหน้าที่ที่เกี่ยวข้อง เข้าร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
ปลัดกระทรวงอุตสาหกรรม กล่าวว่า กระทรวงอุตสาหกรรมส่งเสริมให้ผู้ประกอบการดําเนินการด้วยนโยบาย 4 มิติ มุ่งสร้างความสําเร็จให้ภาคธุรกิจ ดูแลสังคมโดยรอบโรงงาน รักษาสิ่งแวดล้อม กระจายรายได้ให้ประชาชนมีความเป็นอยู่ที่ดีขึ้น โดยเร็วๆนี้ กระทรวงฯ มีแผนจัดกิจกรรมที่เป็นส่วนหนึ่งในการร่วมผลักดันนโยบาย 4 มิติ ช่วยดูแลสังคมและสิ่งแวดล้อมรอบโรงงาน คือ อุตสาหกรรมรวมใจ : ดูแลสิ่งแวดล้อม ที่จะดูแลรอบด้านทั้งเรื่องกากอุตสาหกรรม อากาศ โรงงาน และคูคลอง เริ่มจากการดูแลคูคลองรอบโรงงานในพื้นที่กรุงเทพฯ และปริมณฑล รวม 11 จังหวัด ซึ่งเป็นการร่วมมือระหว่างสํานักงานปลัดกระทรวงอุตสาหกรรม กรมโรงงานอุตสาหกรรม สํานักงานอุตสาหกรรมจังหวัด และจังหวัด ร่วมกันลงพื้นที่สํารวจตรวจสอบคุณภาพน้ําในคูคลองรอบโรงงาน ว่าเป็นไปตามเกณฑ์ค่ามาตรฐานหรือไม่ ต้องดูแลและปรับปรุงอย่างไร และจะบูรณาการในการดูแลร่วมกันอย่างไร เพื่อให้การอยู่ร่วมกันระหว่างโรงงานกับชุมชนอย่างเป็นมิตร สงบสุข และถ้อยทีถ้อยอาศัยกันนําไปสู่ "โรงงานรักชุมชน ชุมชนรักโรงงาน" ซึ่งคาดว่าจะเริ่มลงพื้นที่สํารวจภายในเดือนมิถุนายนนี้
ด้านรองปลัดฯ ณัฏฐิญา กล่าวว่า ในกิจกรรมฯครั้งนี้ ต้องใช้การบูรณาการความร่วมมือของทุกหน่วยงาน โดยกระทรวงฯ ต้องสํารวจตรวจสอบให้ครบถ้วนว่าโรงงานมีการปฏิบัติตามกฎระเบียบต่างๆ อย่างถูกต้อง อาทิ การบําบัดน้ําเสียก่อนปล่อยลงสู่แม่น้ําลําคลองว่าเป็นไปตามเกณฑ์มาตรฐาน พร้อมตรวจเช็คค่าคุณภาพของแม่น้ําคูคลอง และการกําหนดมาตรการให้แม่น้ํามีความสะอาดอย่างยั่งยืน เช่น การติดตั้งระบบติดตามต่าง ๆ ส่วนโรงงานก็ต้องมีการปฏิบัติที่จริงใจและใส่ใจกับชุมชน หากพบเห็นปัญหาต้องพร้อมที่จะดูแลแก้ไขในทันที เพื่อให้โรงงานสามารถอยู่คู่ชุมชนได้อย่างยั่งยืน
รัฐบาลไทย-ข่าวทำเนียบรัฐบาล-พม. หนุนแพลตฟอร์ม "เติมเต็ม" เชื่อมโยงข้อมูลครอบครัวในสมุดพกอิเล็กทรอนิกส์ พัฒนาคุณภาพชีวิตเด็กเปราะบาง
วันพฤหัสบดีที่ 8 มิถุนายน 2566
พม. หนุนแพลตฟอร์ม "เติมเต็ม" เชื่อมโยงข้อมูลครอบครัวในสมุดพกอิเล็กทรอนิกส์ พัฒนาคุณภาพชีวิตเด็กเปราะบาง
พม. หนุนแพลตฟอร์ม "เติมเต็ม" เชื่อมโยงข้อมูลครอบครัวในสมุดพกอิเล็กทรอนิกส์ พัฒนาคุณภาพชีวิตเด็กเปราะบาง
วันนี้ (8 มิ.ย. 66) เวลา 10.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) ร่วมงาน "การจัดการร่วมของทุกภาคส่วน เติมเต็มคุณภาพชีวิตเด็ก ให้พัฒนาได้ตามศักยภาพ" แพลตฟอร์มเติมเต็ม : นวัตกรรมพลิกโฉมบริการคุณภาพชีวิตเด็กเปราะบาง โดยมี นายชัชชาติ สิทธิพันธุ์ ผู้ว่าราชการกรุงเทพมหานคร เป็นประธานเปิดงาน ณ ห้องบางกอก อาคารไอราวัตพัฒนา ศาลาว่าการกรุงเทพมหานคร 2 (ดินแดง) กทม.
นายอนุกูล กล่าวว่า กระทรวง พม. มีภารกิจหน้าที่ดูแลคนทุกช่วงวัย ซึ่งวันนี้กรุงเทพมหานคร (กทม.) เปิดพื้นที่ให้ทํางานร่วมกัน เพื่อลดช่องว่างการสูญเสียโอกาสต่างๆ และการให้โอกาสคนทุกช่วงวัย โดยเฉพาะเด็กในครอบครัวเปราะบาง เพราะฉะนั้น แพลตฟอร์ม "เติมเต็ม" จะเป็นการเชื่อมระบบกับข้อมูลเด็กของภาคีเครือข่าย ไม่ใช่เฉพาะ กทม. เท่านั้น ทั้งนี้ กระทรวง พม. มีการทําระบบเกี่ยวกับเด็กอยู่แล้ว เป็นระบบสารสนเทศเพื่อการคุ้มครองเด็ก มีการเชื่อมโยงให้ถูกเติมเต็มจริงๆ โดยใช้ระบบดิจิทัลเข้ามาช่วยในการที่จะเข้าไปดูสภาพปัญหาของครอบครัว ประเมินในหลายมิติ อาทิ ด้านการเรียนรู้ การประกอบอาชีพ และสังคม ซึ่งสิ่งเหล่านี้เป็นพื้นฐานที่จะนํามาประกอบการแก้ไขปัญหา ทั้งนี้ แพลตฟอร์ม "เติมเต็ม" จะช่วยลดช่องว่าง ลดเวลาการสูญเสีย และเพิ่มโอกาสให้เด็ก โดยเฉพาะเด็กที่เกิดใหม่จะได้มีคุณภาพชีวิตที่ดี ประเทศจะได้คนไทยมีคุณภาพที่ดีในอนาคต
นายอนุกูล กล่าวเพิ่มเติมว่า กระทรวง พม. มีระบบสารสนเทศเพื่อการคุ้มครองเด็กทุกภูมิภาคทั่วประเทศอยู่แล้ว สําหรับใน กทม. อาจจะเริ่มเพียงไม่กี่หน่วยงาน เพราะมีข้อจํากัดหลายอย่าง แต่ในต่างจังหวัดได้ดําเนินการมานานแล้ว โดยมีการคัดแยกระดับเป็นสีเขียว สีเหลือง และสีแดง เพื่อคัดกรองกลุ่มเด็กเปราะบางที่มีความเสี่ยงมาก และต้องได้รับการแก้ไขปัญหาเร่งด่วนในครอบครัวก่อน เนื่องจากอาจส่งผลกระทบต่อเด็ก นอกจากนี้ กระทรวง พม. มีสมุดพกอิเล็กทรอนิกส์ ซึ่งได้จัดทํามาแล้ว 2-3 ปี และหวังว่าจะมาเชื่อมโยงข้อมูลกับแพลตฟอร์ม "เติมเต็ม" ขณะนี้ มีรายงานการช่วยเหลือและสภาพปัญหาของแต่ละครอบครัว ที่ถูกบรรจุข้อมูลแล้วประมาณ 700,000 ครอบครัว ทั้งนี้ ภาพรวมของการทํางาน โดยใช้ระบบดิจิทัลกับกลุ่มคนเปราะบางเป็นเรื่องสําคัญ จะช่วยลดภาระของแพลตฟอร์ม "เติมเต็ม" ได้ ถ้าได้มาเชื่อมโยงข้อมูลกัน จะเป็นการลดข้อจํากัดของระเบียบราชการ ทําให้สามารถแก้ไขปัญหาครัวเรือนต่างๆ ได้อย่างรวดเร็วยิ่งขึ้น
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-​โฆษกรัฐบาลเตือน อย่าหลงเชื่อข่าวปลอม “รัฐฯ ทบทวนสิทธิโอนเงินเข้าบัญชี 5,000 บาทภายในเดือนมิ.ย.นี้” วอนอย่าแชร์ต่อ ป้องกันความสับสนและเข้าใจผิด
วันพฤหัสบดีที่ 8 มิถุนายน 2566
08/06/2566
​โฆษกรัฐบาลเตือน อย่าหลงเชื่อข่าวปลอม “รัฐฯ ทบทวนสิทธิโอนเงินเข้าบัญชี 5,000 บาทภายในเดือนมิ.ย.นี้” วอนอย่าแชร์ต่อ ป้องกันความสับสนและเข้าใจผิด
​โฆษกรัฐบาลเตือน อย่าหลงเชื่อข่าวปลอม “รัฐฯ ทบทวนสิทธิโอนเงินเข้าบัญชี 5,000 บาทภายในเดือนมิ.ย.นี้” วอนอย่าแชร์ต่อ ป้องกันความสับสนและเข้าใจผิด
วันที่ 8 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงกรณีที่มีการแชร์และส่งต่อข้อมูล “รัฐฯ ทบทวนสิทธิโอนเงินเข้าบัญชี จํานวน 5,000 บาท ภายในเดือนมิถุนายนนี้” ผ่านสื่อสังคมออนไลน์ ว่า ข้อมูลดังกล่าวไม่เป็นความจริงแต่อย่างใด โดยศูนย์ต่อต้านข่าวปลอมประเทศไทย (Anti-Fake News Center Thailand : AFNC) ได้มีการตรวจสอบข้อเท็จจริงแล้ว โดยกรมบัญชีกลาง กระทรวงการคลัง ได้ออกมาชี้แจงข้อมูลดังกล่าวว่า “เป็นข้อมูลเท็จ” ยืนยัน กระทรวงการคลังไม่มีนโยบายโอนเงิน หรือแจกเงิน 5,000 บาทเข้าบัญชีในเดือนมิถุนายนนี้แต่อย่างใด เป็นข่าวปลอมจากผู้ไม่หวังดี ดังนั้น ขอประชาชนอย่าได้หลงเชื่อข้อมูลดังกล่าว โดยประชาชนสามารถตรวจสอบและรับข้อมูลข่าวสารจากกรมบัญชีกลาง กระทรวงการคลัง ได้ที่เว็บไซต์ www.cgd.go.th หรือโทร 02 127 7000 หรือผ่านทางแฟนเพจ กรมบัญชีกลาง The Comptroller General’s Department
พร้อมกันนี้ โฆษกประจําสํานักนายกรัฐมนตรี ได้ขอความร่วมมือประชาชนอย่าได้ส่งต่อหรือแชร์ข้อมูลอันเป็นเท็จดังกล่าวในช่องทางสื่อสังคมออนไลน์ต่าง ๆ อีก เพื่อป้องกันไม่ให้เกิดความสับสนและความเข้าใจผิดขยายไปในวงกว้างเพิ่มขึ้น ทั้งนี้ เมื่อประชาชนได้รับทราบข้อมูลข่าวสารใด ๆ มา หากมีความสงสัยหรือไม่แน่ใจในข้อมูลเหล่านั้น ขอให้มีการตรวจสอบข้อเท็จจริงและความถูกต้องจากหน่วยงานเจ้าของเรื่องหรือหน่วยงานที่เกี่ยวข้องก่อนเผยแพร่ หรือแชร์ข้อมูลออกไปให้บุคคลอื่น เพราะหากแชร์ข้อมูลที่ไม่ถูกต้องนอกจากจะก่อให้เกิดความสับสน และอาจนําไปสู่การหลอกลวงสร้างความเสียหายแก่ประชาชนได้แล้ว ยังผิดกฎหมายด้วย
“กระทรวงยุติธรรมระบุกรณีพฤติกรรมการกด Like และกด Share ของผู้ที่เล่นโซเชียลมีเดียหรือใช้สื่อสังคมออนไลน์ควรรอบคอบ โดยเฉพาะการกดแชร์ ถือเป็นการเผยแพร่ หากการแชร์ข้อมูลนั้นไปกระทบกับบุคคลอื่น อาจเข้าข่ายกระทําความผิดตามพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ. 2550 และที่แก้ไขเพิ่มเติมมาตรา 14 (1) โดยทุจริต หรือโดยหลอกลวง นําเข้าสู่ระบบคอมพิวเตอร์ ซึ่งข้อมูลคอมพิวเตอร์ที่บิดเบือนหรือปลอม ไม่ว่าทั้งหมดหรือบางส่วน หรือข้อมูลคอมพิวเตอร์อันเป็นเท็จ โดยประการที่น่าจะเกิดความเสียหายแก่ประชาชน อันมิใช่การกระทําความผิดฐานหมิ่นประมาทตามประมวลกฎหมายอาญา ต้องระวางโทษจําคุกไม่เกิน 5 ปี หรือปรับไม่เกิน 100,000 บาท หรือทั้งจําทั้งปรับ” นายอนุชาฯ กล่าว
รัฐบาลไทย-ข่าวทำเนียบรัฐบาล-ชวนคนหางานร่วมงาน Job Expo Thailand 2023 เริ่มวันนี้ – 10 มิ.ย.66
วันพฤหัสบดีที่ 8 มิถุนายน 2566
ชวนคนหางานร่วมงาน Job Expo Thailand 2023 เริ่มวันนี้ – 10 มิ.ย.66
วันพฤหัสบดีที่ 8 มิถุนายน 2566
ต่อจากนี้ไป ขอเชิญรับฟังไทยคู่ฟ้า
กระทรวงแรงงาน เชิญชวนประชาชนเข้าร่วมงาน Job Expo Thailand 2023 ภายใต้แนวคิด
“คนไทยมีงานทํา คนหางาน งานหาคน” มีกิจกรรมที่น่าสนใจ เช่น
การให้บริการสมัครและสัมภาษณ์งานภายในงาน ควบคู่กับการสัมภาษณ์งานออนไลน์ผ่านระบบ ZOOM
สําหรับผู้ที่ลงทะเบียนทางออนไลน์ไว้ และการรับสมัครและสัมภาษณ์คนหางานเพื่อไปทํางานในต่างประเทศ
เช่น ญี่ปุ่น มาเลเซีย ไต้หวัน อิสราเอล อย่างถูกต้องตามกฎหมาย
โดยมีตําแหน่งงานสําหรับคนหางานทุกวุฒิทุกช่วงวัยกว่า 500,000 อัตรา จาก 400 บริษัท ผู้สนใจร่วมงานได้ที่
ศูนย์นิทรรศการและการประชุมไบเทค บางนา กรุงเทพมหานคร ตั้งแต่วันนี้(8)–10 มิ.ย.2566 เวลา 10.00 –
20.00 น. สอบถามเพิ่มเติมได้ที่ สายด่วนกระทรวงแรงงาน โทร. 1506 กด 2
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมเจ้าท่า จัดกิจกรรมฝึกซ้อมร่างแผนจัดการมลพิษทางน้ำเนื่องจากน้ำมันและเคมีภัณฑ์ ตามโครงการควบคุมการส่งออกและความมั่นคงชายแดน (The Export Control and Border Security Program ; EXBS)
วันพฤหัสบดีที่ 8 มิถุนายน 2566
กรมเจ้าท่า จัดกิจกรรมฝึกซ้อมร่างแผนจัดการมลพิษทางน้ําเนื่องจากน้ํามันและเคมีภัณฑ์ ตามโครงการควบคุมการส่งออกและความมั่นคงชายแดน (The Export Control and Border Security Program ; EXBS)
...
กรมเจ้าท่า จัดกิจกรรมฝึกซ้อมร่างแผนจัดการมลพิษทางน้ําเนื่องจากน้ํามันและเคมีภัณฑ์ ตามโครงการควบคุมการส่งออกและความมั่นคงชายแดน (The Export Control and Border Security Program ; EXBS) ระหว่างวันที่ 7- 8 มิถุนายน 2566
เมื่อวันที่ 7 มิถุนายน 2566 นายกริชเพชร ชัยช่วย รักษาราชการแทนอธิบดีกรมเจ้าท่า กระทรวงคมนาคม ประธานพิธีเปิด ได้ให้การต้อนรับคณะวิทยากร (Maritime National Security Specialists) จากสถานเอกอัครราชทูตสหรัฐอเมริกา ประกอบด้วย Dr. Heather Kelly Mr. Michael White Ms. Brenda Doris และ Mr. Shane Foss ซึ่งเป็นผู้เชี่ยวชาญด้านการป้องกัน ด้านการขจัดมลพิษ และด้านการฟื้นฟูสภาพแวดล้อม พร้อมด้วยเจ้าหน้าที่กรมเจ้าท่าและเจ้าหน้าที่หน่วยงานที่เกี่ยวข้อง จํานวน 50 ราย ณ ห้องประชุมวิสูตรสาครดิษฐ์ ชั้น 4 อาคาร 162 ปี กรมเจ้าท่า
กรมเจ้าท่า ในฐานะหน่วยงานหลักและเป็นศูนย์ประสานงาน ตามระเบียบสํานักนายกรัฐมนตรี ว่าด้วยการจัดการมลพิษทางน้ําเนื่องจากน้ํามันและเคมีภัณฑ์ พ.ศ. 2565 ได้จัดกิจกรรมดังกล่าวมีวัตถุประสงค์เพื่อบูรณาการหน่วยงานที่เกี่ยวข้องเพื่อฝึกซ้อมและเตรียมความพร้อมในการเผชิญเหตุน้ํามันและเคมีภัณฑ์รั่วไหล ตามร่างแผนจัดการมลพิษทางน้ําเนื่องจากน้ํามันและเคมีภัณฑ์ พ.ศ. 2565 ได้อย่างมีประสิทธิภาพ และปรับปรุงร่างแผนการจัดการมลพิษทางน้ําเนื่องจากน้ํามันและเคมีภัณฑ์ให้มีประสิทธิภาพยิ่งขึ้น
ทั้งนี้ การจัดกิจกรรมดังกล่าวเป็นการเพิ่มพูนทักษะ ความรู้ ความเข้าใจและประสบการณ์ ของหน่วยงานที่เกี่ยวข้อง สําหรับการแก้ไขปัญหามลพิษทางน้ําเนื่องจากน้ํามันและเคมีภัณฑ์ที่อาจเกิดขึ้นได้ในอนาคต
รัฐบาลไทย-ข่าวทำเนียบรัฐบาล-สธ.ขับเคลื่อนงานคลินิกพิเศษเฉพาะทางนอกเวลาราชการช่วยเพิ่มโอกาสเข้าถึงบริการให้ประชาชน
วันพฤหัสบดีที่ 8 มิถุนายน 2566
สธ.ขับเคลื่อนงานคลินิกพิเศษเฉพาะทางนอกเวลาราชการช่วยเพิ่มโอกาสเข้าถึงบริการให้ประชาชน
กระทรวงสาธารณสุข จัดการประชุมวิชาการให้บุคลากรแลกเปลี่ยนเรียนรู้ พัฒนาศักยภาพการจัดบริการคลินิกพิเศษเฉพาะทางนอกเวลาราชการ มุ่งเน้นสาขาที่มีประชาชนมีความต้องการสูง เพิ่มทางเลือกและขยายโอกาสเข้าถึงบริการทางการแพทย์ให้กับประชาชน
กระทรวงสาธารณสุข จัดการประชุมวิชาการให้บุคลากรแลกเปลี่ยนเรียนรู้ พัฒนาศักยภาพการจัดบริการคลินิกพิเศษเฉพาะทางนอกเวลาราชการ มุ่งเน้นสาขาที่มีประชาชนมีความต้องการสูง เพิ่มทางเลือกและขยายโอกาสเข้าถึงบริการทางการแพทย์ให้กับประชาชน ลดความแออัดและลดระยะเวลารอคอยการรับบริการจากแพทย์เฉพาะทางในช่วงเวลาราชการ
วันนี้ (8 มิถุนายน 2566) ที่ อิมแพ็ค ฟอรั่ม เมืองทองธานี จังหวัดนนทบุรี นายแพทย์ณรงค์ อภิกุลวณิช รองปลัดกระทรวงสาธารณสุข เป็นประธานเปิดการประชุมวิชาการ การจัดบริการคลินิกพิเศษเฉพาะทางนอกเวลาราชการของหน่วยบริการในสังกัดกระทรวงสาธารณสุข ครั้งที่ 2 ปีงบประมาณ พ.ศ. 2566 โดยมีผู้ตรวจราชการกระทรวงสาธารณสุข รองอธิบดี นายแพทย์สาธารณสุขจังหวัด ผู้อํานวยการโรงพยาบาลศูนย์/โรงพยาบาลทั่วไป/โรงพยาบาลชุมชน และเจ้าหน้าที่ที่ปฏิบัติงานในคลินิกพิเศษเฉพาะทางนอกเวลา (Special Medical Center : SMC) ทุกแห่ง จํานวน 300 คน ร่วมประชุม
นายแพทย์ณรงค์กล่าวว่า กระทรวงสาธารณสุขมีนโยบายสนับสนุนให้หน่วยบริการในสังกัดที่มีความพร้อม จัดบริการคลินิกพิเศษเฉพาะทางนอกเวลาราชการ (Special Medical Clinic : SMC) ตั้งแต่ปี 2561 โดยเฉพาะในสาขาที่มีประชาชนมีความต้องการสูง เช่น ทันตกรรม ซึ่งจะช่วยเพิ่มทางเลือกและโอกาสในการเข้าถึงบริการทางการแพทย์ให้กับประชาชนได้มากขึ้น รวมทั้งช่วยลดความแออัดและลดระยะเวลารอคอยการรับบริการจากแพทย์เฉพาะทางในช่วงเวลาราชการ ซึ่งหน่วยบริการได้ปรับระบบงานบริการให้ทันสมัย สอดคล้องกับสภาพสังคมที่เปลี่ยนแปลงไป และสอดรับกับความต้องการของผู้รับบริการมากขึ้น มีการขยายประเภทการให้บริการและจํานวนหน่วยบริการให้ครอบคลุม รวมถึงพัฒนาศักยภาพบุคลากรที่ปฏิบัติหน้าที่มาอย่างต่อเนื่อง ปัจจุบันมีหน่วยบริการในสังกัดกระทรวงสาธารณสุขเปิดให้บริการ SMC จํานวน 133 แห่ง แบ่งเป็น สังกัดสํานักงานปลัดกระทรวงสาธารณสุข 114 แห่ง สังกัดกรมการแพทย์ 13 แห่ง สังกัดกรมสุขภาพจิต 5 แห่ง และสังกัดกรมควบคุมโรค 1 แห่ง
นายแพทย์ณรงค์กล่าวต่อว่า ในปีงบประมาณ 2566 ได้มีการปรับเปลี่ยนประกาศกระทรวงสาธารณสุขที่เกี่ยวข้องจํานวน 2 ฉบับ ได้แก่ ประกาศฯ อัตราค่าบริการ และประกาศฯ อัตราค่าตอบแทนเจ้าหน้าที่ พ.ศ. 2566 ลงวันที่ 12 เมษายน พ.ศ. 2566 ซึ่งสอดคล้องกับคู่มือแนวทางการกําหนดค่าธรรมเนียมแพทย์ พ.ศ.2563ของแพทยสภา และเหมาะสมกับสถานการณ์ในปัจจุบัน จึงต้องสร้างความเข้าใจกับบุคลากรที่เกี่ยวข้องเพื่อให้นําหลักเกณฑ์ที่กระทรวงสาธารณสุขกําหนดไปใช้ในการทํางานได้อย่างถูกต้อง และจัดบริการ SMC ได้อย่างมีประสิทธิภาพ
ทั้งนี้ งานประชุมวิชาการฯ จัดขึ้นระหว่างวันที่ 8-9 มิถุนายน 2566 โดยมีการอภิปราย ให้ความรู้จากผู้ทรงคุณวุฒิ ผู้เชี่ยวชาญจากหน่วยงานต่างๆ ในเรื่องที่สําคัญ อาทิ SMC ระบบสุขภาพในอนาคตไทย ก้าวไกลสู่สากล, การบริหารจัดการระบบการเงิน การคลัง คลินิกพิเศษนอกเวลาราชการฯ, กลยุทธ์สู่ความสําเร็จ SMC ทางเลือกใหม่, การบริการที่เป็นเลิศ เข้าถึงหัวใจของการให้บริการ เป็นต้น
******************************8 มิถุนายน 2566
รัฐบาลไทย-ข่าวทำเนียบรัฐบาล-สรรพสามิตตั้งคณะกรรมการสอบ ปมเจ้าหน้าที่โทรเคลียร์รถขนน้ำมันเถื่อน ย้ำเอาผิดให้ถึงที่สุด
วันพฤหัสบดีที่ 8 มิถุนายน 2566
08/06/2566
สรรพสามิตตั้งคณะกรรมการสอบ ปมเจ้าหน้าที่โทรเคลียร์รถขนน้ํามันเถื่อน ย้ําเอาผิดให้ถึงที่สุด
อธิบดีกรมสรรพสามิตสั่งตั้งคณะกรรมการตรวจสอบข้อเท็จจริงปมเจ้าหน้าที่โทรเคลียร์รถขนน้ํามันเถื่อน กําชับสอบสวนให้รอบด้าน พร้อมลงโทษผู้กระทําความผิดทั้งวินัยและอาญาให้ถึงที่สุด
วันที่ 8 มิ.ย.66 นายเกรียงไกร พัฒนาภรณ์ รองอธิบดีกรมสรรพสามิต ในฐานะโฆษกกรมสรรพสามิต กล่าวถึงความคืบหน้าภายหลังกองบังคับการป้องกันปราบปรามการทุจริตและประพฤติมิชอบ (บก.ปปป.) สนธิกําลังกับเจ้าหน้าที่สรรพสามิตประจวบคีรีขันธ์ จับกุม นายสมบัติ อายุ 47 ปี ในความผิดฐาน ’มีไว้ในครอบครองซึ่งสินค้าที่มิได้เสียภาษี’ หรือ ’น้ํามันเถื่อน’ ได้ที่บริเวณริมถนนเพชรเกษม ทล.4 กม.308 ขาเข้า ต.เกาะหลัก อ.เมือง จ.ประจวบคีรีขันธ์ โดยมีรถบรรทุกน้ํามันดีเซล 15,000 ลิตร เป็นของกลางในคดี และมีการรายงานว่าภายหลังการจับกุมนายสมบัติ ได้มีเจ้าหน้าที่ระดับสูงของกรมสรรพสามิตรายหนึ่ง โทรศัพท์มาขอเจรจาไม่ให้ดําเนินคดีกับนายสมบัติ แต่เจ้าหน้าที่ชุดจับกุมไม่ยินยอม ปฏิเสธกลับไปนั้น
ขณะนี้กรมสรรพสามิตได้ตั้งคณะกรรมการสืบสวนข้อเท็จจริงข้าราชการรายดังกล่าวตั้งแต่เมื่อวานนี้ (7 มิ.ย.66) สําหรับการตรวจสอบเบื้องต้นพบว่าน้ํามันดีเซลของกลางทั้งหมดจํานวน 15,000 ลิตร ไม่มีหลักฐานการเสียภาษีสรรพสามิต ถือว่าเป็นการครอบครองสินค้าที่ยังไม่ได้มีการเสียภาษีสรรพสามิต ซึ่งกรมฯจะดําเนินการตามมาตรา 203 แห่งพระราชบัญญัติภาษีสรรพสามิต พ.ศ. 2560 โดยมีโทษปรับสูงสุด 10 เท่าต่อไป ส่วนเจ้าหน้าที่สรรพสามิตที่โทรมาขอเจรจานั้น เพื่อให้ความเป็นธรรมแก่ผู้ถูกกล่าวหา และเพื่อยกระดับประสิทธิภาพในการตรวจสอบข้อเท็จจริงให้สามารถนําตัวผู้ถูกกล่าวหามาดําเนินการตามกฎหมายได้อย่างรวดเร็ว กรมสรรพสามิตจึงได้ประสานงานไปยังกองบังคับการป้องกันปราบปรามการทุจริตและประพฤติมิชอบ - บก.ปปป. เพื่อบูรณาการความร่วมมือในการตรวจสอบข้อมูลเพื่อเอาตัวผู้กระทําผิดมาลงโทษให้ถึงที่สุด และหากมีข้อมูลชี้ถึงผู้บริหารระดับสูง กรมฯ พร้อมนําข้อมูลหลักฐานดังกล่าวมาตรวจสอบข้อเท็จจริงและดําเนินการตามระเบียบวินัยราชการโดยไม่มีข้อยกเว้น
ทั้งนี้กรมสรรพสามิตจะให้ความสําคัญกับเรื่องนี้และมีการติดตามอย่างใกล้ชิด เนื่องจากกรมฯมีนโยบายที่ชัดเจนในเรื่องการป้องกันและปราบปรามการทุจริตในทุกระดับ และจะนําข้อมูลที่ได้รับไปรวบรวมและวิเคราะห์เพื่อหามาตรการขับเคลื่อนมาตรการป้องกันการทุจริตเชิงรุกให้เกิดผลอย่างเป็นรูปธรรม และยับยั้งปัญหาการทุจริตที่อาจเกิดขึ้นต่อไป
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ ชื่นชมทีมนักกีฬากรีฑาเยาวชนไทย ทำผลงานยอดเยี่ยมในประเภทผลัด 4 x 400 เมตรชาย ได้เหรียญทองในรายการ Asian U20 Athletic Championships 2023  ประเทศเกาหลีใต้
วันพฤหัสบดีที่ 8 มิถุนายน 2566
08/06/2566
โฆษกรัฐบาล เผย นายกฯ ชื่นชมทีมนักกีฬากรีฑาเยาวชนไทย ทําผลงานยอดเยี่ยมในประเภทผลัด 4 x 400 เมตรชาย ได้เหรียญทองในรายการ Asian U20 Athletic Championships 2023  ประเทศเกาหลีใต้
โฆษกรัฐบาล เผย นายกฯ ชื่นชมทีมนักกีฬากรีฑาเยาวชนไทย ทําผลงานยอดเยี่ยมในประเภทผลัด 4 x 400 เมตรชาย ได้เหรียญทองในรายการ Asian U20 Athletic Championships 2023 เมืองเยชอน (Yecheon) ประเทศเกาหลีใต้
วันนี้ ( 8 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีกับนักกรีฑาเยาวชนทีมชาติไทย ทําผลงานได้ยอดเยี่ยม เหรียญทองในประเภทวิ่งผลัด 4 x 400 เมตรชาย ในการแข่งขันกรีฑาเยาวชนชิงแชมป์เอเชีย 2023 (Asian U20 Athletic Championships 2023) ณ เมืองเยชอน (Yecheon) ประเทศเกาหลีใต้ สร้างประวัติศาสตร์เหรียญทองแรกในศึกเยาวชนชิงแชมป์เอเชีย 2023
โฆษกประจําสํานักนายกรัฐมนตรี กล่าวว่า ในการแข่งขันกรีฑาเยาวชนชิงแชมป์เอเชีย 2023 (Asian U20 Athletic Championships 2023) จัดขึ้นระหว่างวันที่ 4 – 7 มิถุนายน 2566 ณ เมืองเยชอน (Yecheon) ประเทศเกาหลีใต้ นักกรีฑาเยาวชนทีมชาติไทยในประเภทผลัด 4 x 400 เมตรชาย นายเมธาวี กัณหาอุดม “ซิม” นายลัคกี้ ยูยามาดู “ลัคกี้” นายธวัชชัย หีมเอียด “โอ๊ต” และนายศราวุต นวลศรี “เบส” ทําผลงานได้อย่างยอดเยี่ยม สามารถเอาชนะเป็นอันดับ 1 ด้วยสถิติ 3:08.34 นาที รับเหรียญทองไปได้สําเร็จ และยังเป็นเหรียญทองแรก ในการแข่งขันกรีฑาเยาวชนชิงแชมป์เอเชีย 2023 อีกด้วย อันดับ 2 เหรียญเงินเป็นของอินเดีย สถิติ 3:08.79 นาที และอันดับที่ 3 เหรียญทองแดงเป็นของเกาหลีใต้ สถิติ 3:12.08 นาที
“นายกรัฐมนตรียินดีกับความสําเร็จของนักกีฬากรีฑาเยาชนทุกคน โดยผลงานที่ยอดเยี่ยมนี้ เป็นที่น่าภาคภูมิใจ ถือเป็นเครื่องสะท้อนถึงความมุ่งมั่นตั้งใจ และทุ่มเทในการฝึกซ้อมของนักกรีฑาเยาวชน เชื่อมั่นว่ารางวัลนี้จะเป็นกําลังใจให้นักกรีฑาเยาวชนในวงการ ขอบคุณนักกีฬาทุกคนที่เข้าร่วมการแข่งขันนี้ ผู้ฝึกสอน และผู้ที่อยู่เบื้องหลังที่มีส่วนสร้างชื่อเสียงให้กับวงการกีฬาไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-​PM expects strong tourism recovery to support long-term economic growth
วันพฤหัสบดีที่ 8 มิถุนายน 2566
08/06/2566
​PM expects strong tourism recovery to support long-term economic growth
​PM expects strong tourism recovery to support long-term economic growth
June 8, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Tourism Authority of Thailand has signed a Memorandum of Understanding (MOU) with Visa Worldwide Pte. Ltd. to promote Thai tourism in the international market under the 2023 Visit Thailand Year campaign. Cooperation frameworks prescribed under the MOU are: 1) CO-Event, 2) CO-Communication, 3) CO-Increase Number of Tourist, and 4) Value Added by VISA.
Implementations under the CO-Event framework include Amazing Thailand Grand Sale (ATGS) campaign, which is aimed to stimulate tourist spending and promote Thailand as world’s top 5 shopping destinations, and Health & Wellness Tourism event, to be promoted during March and September 2023. CO-Communication will highlight Thai products and tourism services through soft powers (5F- Food, Film, Festival, Fight and Fashion), where as CO-Increase Number of Tourist targets short-haul markets (i.e., China, Malaysia, India, South Korea, Singapore, and the CLMV countries). Value Added by VISA is aimed to stimulate Visa cardholders from overseas to visit Thailand and spend more on tourism products and services.
TAT is aiming to drive quality tourism to achieve revenue goal, rather than quantity goal, and targets 80% tourism recovery in 2023, comparing to 2019. The target for overall tourism revenue is 2.38 trillion Baht 2 from 25-30 million incoming tourists. According to TAT report, cumulative number of foreign tourists during January 1 and May 28, 2023 accounts for 10,448,481 persons, generating 431,599 million Baht.
The Government Spokesperson stated that Prime Minister and Defense Minister Gen. Prayut Chan-o-cha thanked all concerned agencies for implementing the Government’s policy to recover national economy through tourism. With strong potential of Thailand as popular tourist destination in the Asia Pacific region, coupling with the Government’s strategies to promote tourism, Thai tourism industry is expected to recovered steadily and support the country's long-term economic growth.
รัฐบาลไทย-ข่าวทำเนียบรัฐบาล-ธอส. ประกาศปรับขึ้นอัตราดอกเบี้ยเงินฝากและเงินกู้ มีผลตั้งแต่วันที่ 9 มิถุนายน 2566 เป็นต้นไป
วันพฤหัสบดีที่ 8 มิถุนายน 2566
08/06/2566
ธอส. ประกาศปรับขึ้นอัตราดอกเบี้ยเงินฝากและเงินกู้ มีผลตั้งแต่วันที่ 9 มิถุนายน 2566 เป็นต้นไป
ธนาคารอาคารสงเคราะห์ (ธอส.) ประกาศปรับขึ้นอัตราดอกเบี้ยเงินฝากออมทรัพย์พิเศษ และเงินฝากประจํา 0.05 – 0.35% ต่อปี และอัตราดอกเบี้ยเงินกู้ทุกประเภท 0.25% ต่อปี มีผลตั้งแต่วันที่ 9 มิถุนายน 2566 เป็นต้นไป
นายกฤษณ์ เสสะเวช กรรมการธนาคาร และรักษาการกรรมการผู้จัดการ ธนาคารอาคารสงเคราะห์ (ธอส.) เปิดเผยว่า ตามที่คณะกรรมการนโยบายการเงิน (กนง.) เมื่อวันที่ 31 พฤษภาคม 2566 มีมติปรับขึ้นอัตราดอกเบี้ยนโยบาย 0.25% ต่อปี จาก 1.75% ต่อปี เป็น 2.00% ต่อปี ซึ่งเป็นการปรับขึ้นตามภาวะเศรษฐกิจไทยที่มีแนวโน้มขยายตัวต่อเนื่อง จากภาคการท่องเที่ยวและการบริโภคภาคเอกชน รวมถึงการส่งออกสินค้ามีแนวโน้มฟื้นตัวอย่างค่อยเป็นค่อยไป ดังนั้น เพื่อให้สอดคล้องกับการปรับขึ้นอัตราดอกเบี้ยนโยบายของธนาคารแห่งประเทศไทย ธอส. จึงมีมติให้ ปรับขึ้นอัตราดอกเบี้ยเงินฝากออมทรัพย์พิเศษ และเงินฝากประจํา 0.05-0.35% ต่อปี เพื่อส่งเสริมการออมและให้ผู้ฝากเงินได้รับประโยชน์ตามทิศทางอัตราดอกเบี้ยขาขึ้น และปรับขึ้นอัตราดอกเบี้ยเงินกู้ทุกประเภท 0.25% ต่อปี ซึ่งเป็นการปรับเพิ่มขึ้นแบบค่อยเป็นค่อยไป เพื่อช่วยเหลือลูกค้ากลุ่มเปราะบางให้ได้รับผลกระทบน้อยที่สุด โดยเห็นได้จากอัตราดอกเบี้ยเงินกู้ของ ธอส. ยังอยู่ในระดับต่ําเมื่อเทียบกับอัตราดอกเบี้ยของธนาคารพาณิชย์ พร้อมกันนี้ ธอส. ในฐานะสถาบันการเงินของรัฐ ที่มีพันธกิจ “ทําให้คนไทยมีบ้าน” ยังมีสินเชื่ออัตราดอกเบี้ยต่ํา สําหรับผู้ที่ต้องการมีที่อยู่อาศัยเป็นของตนเองอีกด้วย โดยการปรับขึ้นอัตราดอกเบี้ยดังกล่าวให้มีผลบังคับใช้ตั้งแต่วันที่ 9 มิถุนายน 2566 เป็นต้นไป ผู้ที่สนใจสอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคาร ได้ที่ Mobile Application : GHB ALL GEN และ www.ghbank.co.th